শ্যাওড়া
শ্যাওড়া (বৈজ্ঞানিক নাম: Streblus asper; ইংরেজি: Sand Paper Tree, or Siamese rough bush or Toothbrush tree) ছোট আকারের চিরসবুজ গাছ। ঘন ডালপালার এই গাছের উচ্চতা ৪-১০ মিটার। কাণ্ডের বাকল অমসৃণ। পাতা ডিম্বাকৃতি, খসখসে ও গাঢ় সবুজ। পাতাগুলি ২.৫ থেকে ৮ সে.মি. লম্বা ও ২ থেকে ৩.৫ সেন্টিমিটার চওড়া এবং কিছুটা উপবৃত্তাকার। এর কিনারা এলোমেলো খাঁজকাটা হয়ে থাকে। এই গাছের ফুল ডায়োসেসাস বিক্ষিপ্ত বা গুচ্ছভাবে হয়। ফলগুলি হলুদ ও বেরি ধরনের। বাংলাদেশ, মালয়েশিয়া, ভিয়েতনাম, শ্রীলঙ্কা, শ্যামদেশ এবং ভারতে এই গাছ দেখা যায়।